**10/19 Handlingsprogram 2019 - 2020**

NYNORSKKOMMUNANE (LNK) – TIL TENESTE

**PRINSIPPROGRAM**

LNK skal leggja til rette for at medlemene kan vera aktive og stolte nynorskbrukarar og medvetne i språkspørsmål.

LNK skal arbeida for å sikra nynorsk som eit jamstilt og fullgodt bruksspråk innanfor alle delar av det offentlege. LNK skal ta eit ansvar for språkutviklinga i medlemskommunane, og ta på seg informasjons- og kulturfaglege oppgåver som set nynorsk inn i nye samanhengar.

LNK skal vera ein pådrivar i høve til sentrale styresmakter og andre samarbeidspartar kommunane har, for å få dei til å ta språkjamstillinga på alvor. LNK skal vera ein konstruktiv, positiv og framoverretta samarbeidspart.

LNK skal ta opp saker på vegner av medlemene.

LNK skal vera ein medlemsorganisasjon, men samstundes leggja vekt på fellesskapet gjennom å tilnærma seg medlemene på ein måte som stimulerer til dialog og tovegskommunikasjon.

**ARBEIDSPROGRAM**

1. **Arbeid overfor medlemene våre.**

LNK skal:

 styrkja språkopplæringa i kommunar, fylke og stat. LNK skal gjera medlemene gode i nynorsk, slik at dei kan tilby gode tenester til innbyggjarane sine

•   arrangera fagsamlingar og fellestilskipingar for medlemene

•          vidareføra samarbeidsavtalen mellom LNK og Høgskulen i Sogn og Fjordane, og tilby kursa «På saklista» og «På brett og tavle» gratis til medlemene så langt økonomien tillet dette, og bruka tid på å presentera kursprogramma under rekrutteringsferder/medlemsbesøk

* arbeida for å setja språkspørsmål og språkpolitikk inn i ein vidare kulturell samanheng, mellom anna ved å syna samanhengar mellom språk, identitet, kultur og samfunnsutvikling.

•     arbeida for at medlemene trekkjer inn språk som ein naturleg del av omdømmebygginga

* arbeida for å betra kompetansen kring informasjonsarbeid i kommunane
* arbeida for meir medvetne haldningar til språk og kultur i barnehagane
* synleggjera nynorsk som bruksspråk innanfor alle sektorar – arbeid med å synleggjera nynorsk på nett for barn og unge skal framleis prioriterast
* vidareutvikla samarbeidet med ABC Startsiden omkring Framtida.no, Framtidajunior.no og Startsida.no
* sikra at Framtida.no og Framtidajunior.no får ein meir føreseieleg økonomi
* vidareutvikla samarbeidet med relevante programvareprodusentar og arbeida for at det vert utvikla fleire digitale læremiddel, appar og meir relevant programvare på nynorsk

•     utvikla og driva nettstaden Pirion.no vidare

•     utvikla og driva nettstaden Magasinett.no vidare

•     arbeida for at kommunane vedtek språkplanar og integrerer desse i kommunale planverk

•      arbeida for ei språklov som er sektorovergripande og som sikrar nynorskkommunane betre

-Arbeide for gode fellesformuleringar og politikk på anbodsfeltet, som lettar arbeidet til kommunane med å sikra at dei kjøper inn tenester og varer på nynorsk.

* vidareføra LNK-fordelskortet - på nett
* arbeida for at medlemene gjennom planverka sine tydeleggjer kven som har ansvar for språk i kommunane
* retta ein særskilt innsats mot randsonekommunane som er medlemer i LNK

**2. Arbeid inn mot sentrale styremakter og andre samarbeidspartar**

•          arbeida for at kommunane ikkje skal ha meirkostnader av di dei har valt nynorsk som administrasjonsspråk eller av di dei har språkleg delte parallellklassar/grupper i grunnskulen

* arbeida for at nynorsk språk og kultur vert sett på dagsorden i prosessar kring regionalisering og kommunesamanslåingar

•          samarbeida vidare med Språkrådet og Nynorsk kultursentrum om kartlegging av haldningar til språk i kommunane

•          arbeida for at staten, ut frå demokratiomsyn, fører vidare satsinga på ”klarspråk”

•          styrkja samarbeidet med dei kommunale organisasjonane – både på arbeidsgivar- og arbeidstakarsida

•          arbeida for å få på plass årvisse kontaktmøte med KS – også på regionnivå

•          synleggjera nynorsk marknadsmakt. LNK representerer ein halv million menneske som bur i nynorskkommunane, og om lag 100 000 tilsette i offentleg sektor

•          arbeida for å setja språkspørsmål på dagsordenen i nye samanhengar

•          arbeida for at fleire statlege etatar vert flytta til nynorskkommunar

•          arbeida for å styrkja norskfaget i grunnskule og vidaregåande skule

•          arbeida for å få på plass att ei ordning med språkleg godkjenning av læremiddel

•     arbeida for at framandspråklege får fullgode læremiddel på nynorsk. Det skal vera eit statleg ansvar å syta for at det finst tilgjengeleg læringsmateriell av god kvalitet på nynorsk for framandspråklege

arbeida for at «nynorskgruppa» i Kompetanse Noreg utviklar seg til også å bli ein fagleg pådrivar for fleire midlar til nynorsk læringsmateriell for framandspråklege, og for at ordninga med ressurssenter for norske kommunar på området nynorsk vaksenopplæring for framandspråklege vert utvida og vidareført

•          arbeida vidare med prosjektet ”LNK og Europa – arbeidsrekruttering og språkopplæring” - arbeida for at arbeidsinnvandrarar frå EØS får same rett til norskopplæring som andre framandspråklege har – finansiert gjennom statlege overføringar

•          arbeida for at nynorsk språk og kultur vert sett på dagsorden i prosessar kring regionalisering og kommunesamanslåingar

•          arbeida for å sikra nynorskbruk også innanfor dei nye organisasjons- og selskapsformene som vert tekne i bruk i det offentlege

•          gje fråsegner om og fremja medlemene sine synspunkt og interesser i samband med språk- og kultursaker elles

**3. Kontakt med medlemene og informasjonsarbeid**

\*          utvikla den digitale satsinga vidare. Følgja teknologiske nyvinningar og brukarendringar tett. Føra vidare drifta av Framtida.no, Framtidajunior.no, ABC Startsida.no, Magasinett.no, Pirion.no og LNK.no innafor dei budsjettrammene som til ei kvar tid gjeld

\*          ha aktiv kontakt med media og relevante styremakter for å få fram aktuelle saker

\*          utvikla samarbeidet med lokalavisene vidare

\*          setja av minimum to veker kvart år til medlemsbesøk og rekruttering

\*          stimulera til samarbeid mellom medlemene gjennom å skipa til konferansar, fagsamlingar og kurs

\*          arbeida vidare med strategisk nettverksbygging som kan synleggjera nynorskkulturen.

**4. Økonomi/administrasjon**.

\*          ha ein tilfredsstillande eigenkapital

\*          føra vidare dei rekrutteringsstrategiane som til ei kvar tid er vedtekne i styret

\*          vidareføra dei økonomiske samarbeidsavtalane, og vurdera nye økonomiske samarbeidspartnarar

|  |
| --- |
| \*          føra vidare den noverande, desentraliserte organisasjonsstrukturen, men vurdera alternative løysingar dersom praktiske, økonomiske eller strategiske omsyn skulle tilseia dette |